T-5/2007

Með bréfi dagsettu 16. desember 2007 kærði S-kk-nf G-kk-nf hdl., fyrir hönd S-kvk-ef Ó-kvk-ef, kt. 000000-0000, og G-kk-ef J-kk-ef S-kk-ef, kt. 000000-0000, ákvörðun sýslumannsins á Hvolsvelli frá 19. nóvember 2007 þar sem hafnað var beiðni sóknaraðila um að eignayfirfærslugerningar vegna lóðar úr landi Haga, „sem nyrst og efst stendur í Hagalandi“, með landnúmer 165224, Rangárþingi ytra, verði afmáðir úr veðmálabókum og veðmálabækur leiðréttar til samræmis.

Sóknaraðilar krefjast þess aðallega að héraðsdómari leggi fyrir þinglýsingarstjóra að aflýsa þinglýstu skjali nr. 895/2005, afsali G-kk-ef H-kk-ef, kt. 000000-0000, á sumarhúsalóð í landi Haga með fastanúmer 219-7711 og landnúmer 165224 og vegi frá Hagabraut og heim að bústað, til Ó-kvk-ef B. K-kvk-ef, kt. 000000-0000, og G-kk-ef B-x-x S-kk-ef, kt. 000000-0000, og þinglýstu skjali nr. 1473/2007, afsali G-kk-ef B-x-x S-kk-ef, kt. 000000-0000, á sumarhúsi og sumarhúsalóð með fastanúmer 219-7711 og landnúmerinu 165224 og vegi frá Hagabraut og heim að bústað, til varnaraðila, G-kvk-ef Ó-kvk-ef G-kvk-ef, kt. 000000-0000.

Til vara krefjast sóknaraðilar þess að héraðsdómari leggi fyrir þinglýsingarstjóra að færa inn athugasemdir á framangreind þinglýst skjöl, nr. 895/2005 og 1473/2007, þess efnis að orðað efni skjalanna sé ekki í samræmi við efni þinglýsingabóka um eignarheimildir afsalsgjafa að því er tekur til stærðar lands með landnúmer 165224 og að því er tekur til vegar frá Hagabraut heim að bústað.

Sóknaraðilar gerðu kröfu um málskostnað úr hendi varnaraðila að mati dómsins við aðalmeðferð þann 28. mars sl. og var þeirri kröfu ekki af hálfu varnaraðila mótmælt sem of seint fram kominni.

Varnaraðili krefst þess að öllum kröfum sóknaraðila verði hafnað og að sóknaraðilum verði gert að greiða varnaraðila málskostnað ásamt virðisaukaskatti.

Málið var þingfest þann 7. janúar sl. Aðalmeðferð fór fram 28. mars sl. og var málið að því loknu tekið til úrskurðar.

Málavextir.

Með lóðarsamningi, dagsettum 25. ágúst 1995, leigði G-kk-nf H-kk-nf, kt. 000000-0000, G-kk-þgf B-x-x S-kk-þgf, kt. 000000-0000, og Ó-kvk-þgf K-kvk-þgf, kt. 000000-0000, lóð undir sumarbústað í landi Haga í Holtahreppi. Lóðin var tilgreind sem 1 hektari að stærð og var staðsett „sunnan þjóðvegar á hæðinni Hnjúkum“. Með bréfi dagsettu 9. september 1995 til Ó-kvk-ef K-kvk-ef var henni tilkynnt að hreppsnefnd Holta- og Landsveitar samþykkti lóðarleigusamninginn. Samningurinn var móttekinn til þinglýsingar þann 2. apríl 1996 og innfærður í þinglýsingabók þann 3. apríl 1996 sem skjal nr. 344/1996.

Með afsali dagsettu 22. desember 1995 seldi og afsalaði H-kk-nf S-kk-nf, kt. 000000-0000, til sóknaraðila S-kvk-ef Ó-kvk-ef sumarhúsi, u.þ.b. 50 ferm. að stærð og 20 ha. landsvæði úr landi Haga 2, Holtahreppi, Rangárvallasýslu. Samkvæmt afsalinu skiptist landið þannig að þeir 20 ha. sem sóknaraðilinn S-kvk-nf keypti voru þannig afmarkaðir að innan sumarbústaðagirðingar var landinu skipt til helminga frá miðlínu á móti sóknaraðila G-kk-þgf J-kk-þgf S-kk-þgf, kt. 000000-0000, og einnig afmarkaðist landið frá Ketilsstöðum í suður og frá Holtavegi í vestur heim að sumarhúsi sóknaraðilans S-kvk-ef. Afsalið er áritað af sóknaraðila G-kk-þgf um samþykki á framangreindri skiptingu landsins. Afsalið var móttekið til þinglýsingar þann 15. febrúar 1996 og innfært í þinglýsingabók þann 16. febrúar 1996 sem skjal nr. 164/1996.

Með afsali dagsettu 20. febrúar 1997 seldi og afsalaði G-kk-nf H-kk-nf til sóknaraðila u.þ.b. 50 hektara landsvæði úr landi Haga í Holtahreppi, Rangárvallasýslu. Í afsalinu var lóðin afmörkuð „frá suðvesturhorni Hagalands er liggur að landareign Raftholts 436 lengdarmetra meðfram skurði í austur meðfram landamerkjum skurði er skilur milli Hagalands og Raftholts og u.þ.b. 1170 lengdarmetra í norður, meðfram landamerkjum, þ.e. skurði við akstursveg, eða heim að girðingu er afmarkar sumarhúsalóð.“ Með afsalinu fylgir ljósrit af loftmynd frá Landmælingum Íslands, sem tekin var þann 27. ágúst 1995 í mælikvarðanum 1:3000. Hin selda lóð er merkt inn á ljósritið. Ljósritið er áritað af G-kk-þgf H-kk-þgf og sóknaraðilum. Afsalið var móttekið til þinglýsingar þann 25. apríl 1997 og innfært í þinglýsingabók þann 6. maí 1997 sem skjal nr. 366/1997.

Með makaskiptasamningi dagsettum 2. nóvember 1997 seldi og afsalaði G-kk-nf H-kk-nf til sóknaraðila u.þ.b. 90 hektara úr landi Haga, Holtahreppi, Rangárvallasýslu. Landið var afmarkað „frá núverandi landamerkjum Hagalands í austur þar sem lækur afmarkar landamerki Hagalands“. Í vestur meðfram núverandi sumarhúsagirðingum og að landamerkjum Ketilsstaða. Í norður að landamerkjum áðurseldu Hagalandi, nú í eigu Hagabúsins ehf. Suður mælt meðfram austurhlið skal landið ná 1.275 lengdarmetra (mælt í beinni loftlínu, meðfram skurði) frá skurðenda norðausturhorns er liggur að landi Hagabúsins ehf. Mælt meðfram vesturhlið þess skal landið ná (mælt frá miðju þess sumarhúss sem nyrst stendur og efst í Hagalandi) í beinni loftlínu 1.615 lengdarmetra. Milli þessara tveggja hnita austur- og vesturhliðar skal bein lína dregin og afmarkar hún landið frá austri til vesturs. „Í suðvesturhorni (mælt 200 lengdarmetra austur-vestur og 400 lengdarmetra mælt suður-norður) ofangreinds lands skal þó undanskilin sala á 3 ha. landi.“ Með afsalinu fylgir ljósrit af korti af Hagalandi, sem samkvæmt afsalinu er útgefið af Landkostum hf. og teiknað í nóvember 1991 til febrúar 1992 og þar sem framangreind hnit eru merkt inn á. Ljósritið er áritað af G-kk-þgf H-kk-þgf og sóknaraðilum. Með makaskiptasamningnum seldu og afsöluðu sóknaraðilar G-kk-þgf H-kk-þgf lóðinni sem G-kk-nf hafði selt sóknaraðilum með framangreindu afsali dagsettu 20. febrúar 1997. Afsalið var móttekið til þinglýsingar þann 16. desember 1997 og innfært í þinglýsingabók þann 19. desember 1997 sem skjal nr. 1122/1997.

Með afsali dagsettu 31. júlí 1999 seldi og afsalaði G-kk-nf H-kk-nf til Ó-kvk-ef B. K-kvk-ef og G-kk-ef B-x-x S-kk-ef lóð með fastanúmer 219-7711 og landnúmer 165224. Í vélrituðum texta afsalsins er lóðinni lýst sem „sumarhúsalóð í landi Haga sunnan þjóðvegar í Holta og Landsveit skv. veðbókum sýslumannsins á Hvolsvelli.“ Hægra megin við lýsinguna hefur verið bætt handritaðri athugasemd um að lóðin sé 10.000 fm að stærð. Við athugasemdina eru ritaðir stafirnir „G H“. Neðar á afsalinu er handrituð eftirfarandi athugasemd: „Meðfylgjandi lóðinni er vegur frá Hagabraut og heim að bústað. Landnúmer 165224 skv. skrám FMR.“ Fyrir neðan þessa athugasemd eru undirskriftir G-kk-ef H-kk-ef, Ó-kvk-ef K-kvk-ef og G-kk-ef B-x-x S-kk-ef. Afsalið er undirritað af G-kk-þgf H-kk-þgf, Ó-kvk-þgf K-kvk-þgf og G-kk-þgf B-x-x S-kk-þgf. Afsalið var móttekið til þinglýsingar þann 27. júní 2005 og innfært í þinglýsingabók þann 28. júní 2005 sem skjal nr. 895/2005.

Með afsali dagsettu 10. september 2007 seldi og afsalaði G-kk-nf B-x-x S-kk-nf til varnaraðila eignarrétti sínum „að sumarhúsi og sumarhúsalóð sem er í landi Haga sunnar þjóðvegar“ í Holta- og Landsveit, Rangárþingi ytra, Rangárvallasýslu samkvæmt veðmálabókum sýslumannsins á Hvolsvelli. Stærð lóðar er 10.000 fm. Meðfylgjandi er vegur frá Hagabraut og heim að bústað. Lóðin ber fastanúmerið 219-7711 og landnúmer 165224. Afsalið var móttekið til þinglýsingar þann 11. september 2007 og innfært í þinglýsingabók þann 12. september 2007 sem skjal nr. 1473/2007.

Með bréfi dagsettu 31. október 2007 til sýslumannsins á Hvolsvelli krafðist Þ-kk-nf Ó-kk-nf, kt. 000000-0000, fyrir hönd sóknaraðila þess að „færslur um lögmætt eignarhald á landinu verði nú þegar komið í rétt horf.“ Með bréfi dagsettu 19. nóvember 2007 hafnaði sýslumaðurinn á Hvolsvelli kröfu sóknaraðila.

Málsástæður og lagarök sóknaraðila.

Sóknaraðilar byggja á því að afsalsgjafi hafi ekki átt að öllu leyti þau eignarréttindi sem afsalað hafi verið í þinglýstum skjölum nr. 895/2005 og 1473/2007. Afsölin fari í bága við eignarheimild sóknaraðila samkvæmt makaskiptasamningi dagsettum 2. nóvember 1997 sem þinglýst hafi verið þann 19. desember 1997 sem skjali nr. 1122/1997. Í skjali nr. 1122/1997 komi fram augljós og skýr afmörkun þeirra lóða sem undanskilja hafi átt frá hinu selda. Á landuppdrætti af Hagalandi sé m.a. framangreind lóð með landnúmer 165224 merkt 2.500 fm. Lóðin sé afmörkuð á uppdrættinum eins og hún hafi verið afgirt og sé enn afgirt. Lóðarleigusamningur G-kk-ef H-kk-ef við Ó-kvk-þf K-kvk-þf og G-kk-þf B-x-x S-kk-þf á þinglýstu skjali nr. 344/1996 fari ekki í bága við eignarheimildir sóknaraðila. Með makaskiptasamningi, sbr. skjal nr. 1122/1997, hafi sú landspilda sem lóðarleigusamningurinn tók til, 10.000 fm., verið seld og afsalað til sóknaraðila að undanskildum téðum 2.500 fm. Samkvæmt makaskiptasamningnum hafi réttindi samkvæmt téðum lóðarleigusamningi færst til sóknaraðila að því er tók til 7.500 fm. af lóðinni sem lóðarleigusamningurinn tók til. Þá hafi einnig yfirfærst öll eignarréttindi til þess vegar frá Hagabraut að bústað sem um er getið í afsölum á skjölum nr. 895/2005 og 1473/2007. Ekki skipti máli að sóknaraðilar hafi ekki mótmælt umferðarrétti varnaraðila um veginn.

Sóknaraðilar rökstyðja aðalkröfu sína svo að með afsölum á þinglýstum skjölum nr. 895/2005 og 1473/2007, hafi ekki fylgt með afmörkun lóðar á staðfestum uppdrætti. Af þeirri ástæðu einni hafi þinglýsingarstjóra borið að vísa skjölunum frá þinglýsingu samkvæmt e-lið 2. mgr. 6. gr., sbr. 2. mgr. 20. gr. laga nr. 39/1978. Sóknaraðilar vísa til þess að útgefandi afsala á þinglýstum skjölum nr. 895/2005 og 1473/2007 hafi ekki haft heimild til eignar á þann veg sem skjölin beri með sér og hafi þinglýsingarstjóra af þeirri ástæðu einnig borið að vísa skjölunum frá þinglýsingu, sbr. 2. mgr. 7. gr. laga nr. 39/1978. Þá vísar sóknaraðili einnig til þess að skjal nr. 895/2005 beri ekki með sér hver hafi samið skjalið.

Sóknaraðilar rökstyðja varakröfu sína þannig að í þinglýstum skjölum nr. 895/2005 og 1473/2007 séu orðuð atriði sem ekki séu í samræmi við efni þinglýsingabóka að því er taki til eignarheimildar sóknaraðila. Samkvæmt 3. mgr. 7. gr. laga nr. 39/1978 hafi þinglýsingarstjóra borið, ef hann hafi talið skjölin tæk til þinglýsingar, að gera athugasemdir um það á skjölin og færa athugasemdirnar í þinglýsingabók.

Málsástæður og lagarök varnaraðila.

Varnaraðili segist hafa eignast hina umdeildu lóð í góðri trú með afsali frá G-kk-þgf B-x-x S-kk-þgf. Varnaraðili telur að kröfugerð sóknaraðila sé mótsagnakennd að því leyti að sóknaraðilar viðurkenni eignarrétt varnaraðila að 0,25 ha. lands en krefjist engu að síður aflýsingar á afsalinu. Kröfugerðin sé að þessu leyti andstæð málsástæðum sem sóknaraðilar byggi á og því beri að vísa málinu frá dómi. Það einkenni mjög málatilbúnað sóknaraðila hve gögn sem þeir byggi á séu óljós og óskýr í mikilvægum atriðum. Meðal gagna sóknaraðila sé uppdráttur sem vísi til afsals, dagsett 20. febrúar 1997, og sem sé sagður afmarka u.þ.b. 50 ha. landsvæði úr Hagalandi. Eintak varnaraðila af þessu skjali sé ólæsilegt og skýri ekki málsgrundvöll sóknaraðila. Uppdráttur með makaskiptasamningi dagsettum 2. nóvember 1997 beri ekki með sér nauðsynlegar upplýsingar en virðist ætlað að afmarka lóðina sem aðilar að makaskiptunum um land Haga hafi gert með sér. Uppdrátturinn sýni glögglega beina línu meðfram sumarhúsalóðum og endi að norðanverðu að hluta inni í hring sem dreginn sé umhverfis sumarhús varnaraðila, en fráleitt verði ráðið af þeim uppdrætti að 10.000 fm. lóð varnaraðila falli innan lands þess sem sóknaraðilar hafi keypt af G-kk-þgf H-kk-þgf. Hringurinn feli ekki í sér afmörkun á neinu landi. Viðskipta G-kk-ef H-kk-ef og sóknaraðila sé getið annars vegar í afsali dagsettu 20. febrúar 1997 og hins vegar í makaskiptasamningi dagsettum 2. nóvember 1997. Við makaskiptin hafi G-kk-nf fengið aftur í hendur það land sem hann hafði látið af hendi með afsalinu þann 20. febrúar 1997. Mikilvægt sé að beina sjónum að orðalagi þessara gerninga um afmörkun landsins þar sem lóð varnaraðila sé. Ljóst sé að afmörkunin sé afar óljós, sbr. orðalagið ,,Í norður, meðfram landamerkjum, þ.e. skurði við akstursveg, eða heim að girðingu er afmarkar sumarhúsalóð.“ Þannig virðist land í norðvesturhorni á uppdrætti með makaskiptasamningi dagsettum 2. nóvember 1997, fyrir vestan og norðan land varnaraðila, ekki hafa verið selt sóknaraðilum. Sóknaraðilar hafi ekki útskýrt hvers vegna varnaraðili skuli einungis eiga 2.500 fm. af þeim 10.000 fm. sem hann hafi eignarheimildir fyrir og sóknaraðilar verið þar með leigusalar að þeim 7.500 fm. sem beri í milli. Varnaraðili telur þessa kröfugerð jafngilda viðurkenningu á eignarrétti varnaraðila að öllum 10.000 fm. þar sem eina eignarheimildin sem sé í gildi nái til 10.000 fm. en ekki 2.500 fm. Varnaraðili telur ekki vera ágreining um legu og staðsetningu 10.000 fm. lóðarinnar þó að 2.500 fm. séu nú innan þeirrar girðingar sem merkt sé á uppdrættinum.

Þá megi ráða af gögnum málsins að sóknaraðilar hafi vitað um sumarhúsalóð varnaraðila sem hafi verið afmörkuð og sumarhús risið árið 1997, líklega löngu fyrir þann tíma. Telja verði líklegt að sóknaraðilar hafi bæði vitað og mátt vita að lóðarréttindi lóðar varnaraðila hafi ekki fylgt með í viðskiptum þeirra við G-kk-þf H-kk-þf. Það megi ráða af því að í afsölum beri að tilgreina nákvæmlega hvað selt er. Þrátt fyrir þá staðreynd að sumarhúsið og heimreið að því hafi verið til staðar komi ekkert fram um það í heimildarskjölum sóknaraðila, s.s. með því að undanskilja í kaupunum sumarhús í eigu þriðja manns eða geta þess að lóðarleigusamningur sé í gildi og kaupandi taki yfir réttindi og skyldur landeiganda að því leyti. Engu slíku sé til að dreifa og beri að túlka svo að lóðarmál og lóðarréttindi varnaraðila hafi alveg verið undanskilin í viðskiptum G-kk-ef H-kk-ef við sóknaraðila. Sú staðreynd að sumarhús varnaraðila og tilheyrandi lóð hafi verið til staðar og með sérstökum vegi hafi ekki getað leynst fyrir sóknaraðilum þegar viðskipti þeirra og G-kk-ef H-kk-ef hafi farið fram. Þetta verði að túlka þannig að lóð varnaraðila hafi verið utan viðskiptanna. Sóknaraðilar láti að því liggja að ekki liggi fyrir uppdráttur af lóð varnaraðila og það skuli varða ógildingu á þinglýsingu afsalsins. Ætla verði að þessu skilyrði laganna hafi verið fullnægt en ef ekki, þá varði það ekki ógildingu enda unnt að bæta úr því ef þess verði þörf. Þá sé ekki unnt að sjá að sóknaraðilar eigi lögvarða hagsmuni af þessari málsástæðu og beri að hafna henni af þeirri ástæðu. Varnaraðili krefst þess að allur vafi um legu og stöðu lands sóknaraðila verði metinn varnaraðila í hag. Að lokum vísar varnaraðili til bréfs sýslumannsins á Hvolsvelli, sem dagsett er 19. nóvember 2007, og kveðst taka undir röksemdir sýslumanns sem þar komi fram. Lóð varnaraðila hafi orðið sjálfstæð fasteign áður en sóknaraðilar hafi átt sín viðskipti um lóðir á sömu jörð. Reglur 3. kafla þinglýsingalaga um forgangsáhrif þinglýsingar eigi hér við. Sóknaraðilar hafi engin gögn lagt fram um að þeir hafi eignast þau lóðarréttindi sem G-kk-nf H-kk-nf hafi afsalað til þeirra sem varnaraðili sæki eignarheimild sína til. Varnaraðili telji sig hafa leitt fram rök og málsástæður sem sanni eignarrétt að spildunni sem um sé deilt og sóknaraðili hafi ekki haggað þeim rétti. Að minnsta kosti leiki svo mikill vafi á meintum rétti sóknaraðila til hinnar umdeildu lóðar að hafna beri öllum kröfum sóknaraðila og fallast á dómkröfur varnaraðila.

Niðurstaða.

Ljóst er af málatilbúnaði aðila að deilt er um það hvort lóð með fastanúmer 219-7711 og landnúmer 165224, sem varnaraðili keypti með afsali dagsettu 10. september 2007, hafi verið tíu þúsund fermetrar eða 2.500 fermetrar. Málatilbúnaður sóknaraðila um að þeir eigi hina umdeildu lóð utan 2.500 fermetra hvílir á framangreindum makaskiptasamningi og á uppdrætti sem honum fylgir. Afmörkun þess lands sem sóknaraðilar keyptu með makaskiptasamningnum er að ýmsu leyti óljós. Þannig er ekki ljóst hvað átt er við með „núverandi sumarhúsagirðingum“ í samningnum og legu vestur- og norðurmarka er heldur ekki skýrlega getið. Uppdráttur sá sem fylgir makaskiptasamningnum er ekki heldur skýr að þessu leyti. Í gögnum málsins er að finna lóðarsamning, sem þinglýst var 3. apríl 1996, þar sem G-kk-þgf B-x-x S-kk-þgf og Ó-kvk-þgf K-kvk-þgf var seldur á leigu einn hektari lands til tuttugu og fimm ára. Eftir það, eða þann 2. nóvember 1997, seldi G-kk-nf H-kk-nf S-kvk-þgf Ó-kvk-þgf og G-kk-þgf J. S-kk-þgf níutíu hektara lands en landamerki eru skilgreind frekar óljóst. Þó kemur fram að landið skuli mælt meðfram vesturhlið landsins og ná (mælt frá miðju þess sumarhúss sem nyrst stendur og efst í Hagalandi) í beinni loftlínu 1.650 lendarmetra. Ekki er hægt að draga aðra ályktun en að þarna sé átt við þann sumarbústað og land sem ágreiningur er um í þessu máli. Í engu er getið nánar um sumarbústaðaland þetta í makaskiptasamningnum hversu stórt það land er sem leigt var eða hversu stórt land var undanþegið sölunni. Tiltekið er í samningnum að í suðvesturhorni landsins skuli undanskilja sölu þriggja hektara lands. Umþrætt sumarbústaðaland er í norðvesturhluta landsins sem sóknaraðilar telja sig hafa keypt með umræddum makaskiptasamningi. Á uppdrætti sem fylgir makaskiptasamningnum er umþrættur sumarbústaður teiknaður ásamt afmörkun lands í kringum hann. Handritað er á uppdráttinn „mælt hnit miðju sumarhús“. Makaskiptasamningi þessum var þinglýst án athugasemda. Þann 31. júlí 1999 var afsal undirritað þar sem G-kk-nf H-kk-nf seldi Ó-kvk-þgf K-kvk-þgf og G-kk-þgf B-x-x S-kk-þgf sumarhúsalóð í landi Haga, fastanúmer 219-771 og landnúmer 165224, og handritaði inn á skjalið að landið væri 10.000 fermetrar að stærð auk þess að handritað var eins og að ofan segir að meðfylgjandi lóðinni sé vegur frá Hagabraut og heim að bústaðnum. Skjalið er innfært í þinglýsingabækur 28. júní 2005 án athugasemda. Með afsali þinglýstu 12. september 2007 var síðan sama land selt varnaraðila þessa máls. Á ofangreindum uppdrætti sem fylgdi makaskiptasamningnum til þinglýsingar er ferningur teiknaður um umþrætta sumarbústaðalóð og kváðu sóknaraðilar og varnaraðili að ekki væri ágreiningur um að sá uppdráttur væri í réttum hlutföllum og afmarkaði 2.500 fermetra land. Engin hnit eða frekari skilgreiningar um stærð lóðarinnar koma þó fram á uppdrættinum.

Í máli þessu verður ekki skorið úr um það hvort og þá hvar lóðarmörk eða landamerki liggja en varnaraðili hefur borið því við að samkvæmt tilvitnuðum landamerkjum í makaskiptasamningnum hafi sóknaraðilar ekki eignast land það sem umþrætt sumarbústaðaland stendur á. Í máli þessu verður einungis skorið úr um það hvort sýslumanni hafi borið að vísa afsali dagsettu 31. júlí 1999 og þinglýstu 28. júní 2005 frá þinglýsingu svo og afsali dagsettu 10. september 2007 og þinglýstu 12. september 2007 eða þinglýsa þeim með athugasemd.

Í 6. gr. þinglýsingarlaga nr. 39/1978 eru talin upp þau atriði sem valda frávísun skjals frá þinglýsingu. Í b-lið 2. mgr. 6. gr. segir að skjali skuli vísa frá sé fasteign ekki skráð í fasteignabók nema um stofnskjal sé að ræða. Var þessu ákvæði breytt með lögum nr. 45/2000. Lóðarsamningi var þinglýst um sumarbústaðalóðina 3. apríl 1996 án athugasemda og áður en ofangreint ákvæði tók gildi. Umrætt land fékk fastanúmer hjá Fasteignamati ríkisins 219-7711 og þá skráð 10.000 fermetrar samkvæmt ofangreindum lóðarsamningi. Leigusali var G-kk-nf H-kk-nf og leigutakar G-kk-nf B-x-x S-kk-nf og Ó-kvk-nf K-kvk-nf. Með afsali þann 31. júlí 1999 seldi G-kk-nf G-kk-þgf og Ó-kvk-þgf umrætt land. Við þinglýsingu afsals þann 28. júní 2005 var ofangreint land til í Landskrá fasteigna og því ekki ástæða við þinglýsingu skjalsins að gera athugasemdir þar sem ekki lá fyrir að eignarréttindi og framsal eignarréttinda gætu skarast. Seljandi lóðarinnar þann 10. september 2007 leiddi rétt sinn af fyrra afsali og mun hafa setið í óskiptu búi og braut því ekki í bága við 6. gr. né 20. gr. þinglýsingarlaga. Þrátt fyrir að aðilar séu sammála um að girðing við sumarbústaðinn sé í réttum hlutföllum á uppdrætti og afmarki einungis 2.500 fermetra land er það ekki sönnun þess að stærð landsins í lóðarsamningi og afsölum sé ranglega tilgreind og enn síður gaf það þinglýsingarstjóra ástæðu til að kanna hvort seljandi landsins hafi ekki verið réttur eigandi þess. Að því leyti voru engin skilyrði fyrir hendi til að vísa skjalinu frá þinglýsingu eða þinglýsa því með athugasemd.

Á uppdrætti er fylgdi makaskiptasamningi þann 2. nóvember 1997 er vegur greinilega teiknaður frá Hagavegi að sumarbústaðalandinu. Hafa kaupendur samkvæmt makaskiptasamningnum því verið upplýstir um þann veg. Þess vegar er þó í engu getið í texta makaskiptasamningsins. Er makaskiptasamningurinn því óljós að þessu leyti en í upphaflegum lóðarsamningi er þess getið að leigutaki sjái um viðhald á vegi að bústað. Sá vegur er síðan tilgreindur á afsali þann 31. júlí 1999 sem þinglýst var 28. júní 2005. Að því leyti voru ekki þeir vankantar á eignaryfirfærslunni að varðaði frávísun skjalsins eða að því bæri að þinglýsa með athugasemd.

Með vísan til þessarar niðurstöðu er aðal- og varakröfu sóknaraðila hafnað.

Sóknaraðilar greiði varnaraðila in solidum 150.000 krónur í málskostnað.

Á-kvk-nf G-kvk-nf héraðsdómari kveður upp þennan úrskurð. Uppkvaðning úrskurðarins hefur dregist fram yfir lögbundinn frest vegna mjög mikilla embættisanna dómarans en lögmenn óskuðu ekki eftir því að málið yrði endurflutt.

Ú r s k u r ð a r o r ð :

Kröfum sóknaraðila, S-kvk-ef Ó-kvk-ef og J-kk-ef G. S-kk-ef, um að þinglýsingastjóri Sýslumannsins á Hvolsvelli aflýsi þinglýstum skjölum nr. 895/2005 og 1473/2007 af sumarhúsalóð í landi Haga með fastanúmeri 219-7711 er hafnað. Varakröfu sóknaraðila um að þinglýsingastjóra verði gert skylt að færa inn athugasemdir á ofangreind skjöl er hafnað.

Sóknaraðilar greiði varnaraðilum in solidum 150.000 krónur í málskostnað.

Á-kvk-nf G-kvk-nf